Taliyaha ciidmada qaranka Somaliland Nuux Ismaacil Taani oo hadalkiisa sii wataa waxa uu yidhi”Ciidanka halkan idiinku yimi horumar ayuu keenayaa magaalooyinka uu soo maray laga soo bilaabo Wadhako ilaa hada magaalo aan ku balaadhan ma jirto, waayo intaas oo shaqaale ah ayuu mushaharkoodii galayaa magaalooyinku waa ay ku dhismeen intii la soo maray Tuka-raqina way ku dhismi doontaa Alle haduu yidhaahdo, oo horumarka ayay arki doontaa oo dhisme badan ayaa la bilaabi doona, midna yaan lagu riyoon Puntland halkan ku soo noqon mayso dadka marba halkan la qixinaayo ka go’a Puntland inay ku soo noqoto halkan, laakiin anagu horumar ayaanu idin siinaynaa wax dhib ah idiin keeni mayno oo khamri idiin keeni mayno, fusuq idiin keeni mayno, waxaan jeclahay inaad idinkuna nala garataan kana saartaan meesha inay Puntland timaado waanu soo soconaa ka qaxa oo sii yaaca riyo ayaa la yidhaahdaa.
